
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2433 

27 Σεπτεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση και Λειτουργία Τεχνικής Υπηρεσίας της Ιε¬ 
ρός Μητροπόλεως Μαρωνείας και Κομοτηνής... 1 
Σύσταση και λειτουργία Εκκλησιαστικού Ιδρύματος 
υπό την επωνυμία «ΤΟΠΙΚΗ ΙΕΡΑΠΟΣΤΟΛΙΚΗ ΔΙ¬ 
ΑΚΟΝΙΑ ΙΕΡΑΣ ΜΗΤΡΟΠΟΛΕΩΣ ΜΑΡΩΝΕΙΑΣ ΚΑΙ 
ΚΟΜΟΤΗΝΗΣ ΤΗΣ ΙΕΡΑΣ ΜΗΤΡΟΠΟΛΕΩΣ ΜΑΡΩ- 
ΝΕΙΑΣ ΚΑΙ ΚΟΜΟΤΗΝΗΣ.». 2 


ΑΠΟΦΑΣΕΙΣ 


(ΐ) 

Σύσταση και Λειτουργία Τεχνικής Υπηρεσίας της Ιερός 
Μητροπόλεως Μαρωνείας και Κομοτηνής. 


Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις του άρθρου 29 παρ. 2 του Ν. 590/1977 
«Περί Καταστατικού Χάρτου της Εκκλησίας της Ελλά¬ 
δος» (Φ.Ε.Κ. 146 Α'). 

2. Την ανάγκην οργανώσεως Τεχνικής Υπηρεσίας 
παρά τη Ιερά Μητροπόλει Μαρωνείας και Κομοτηνής 
δι’ εκτέλεσιν των Εκκλησιαστικών'Εργων. 

3. Τας διατάξεις του Ν. 3669/2008 «Περί καθορισμού 
των οργάνων Τεχνικής Υπηρεσίας» (Φ.Ε.Κ. 116 Α'), και τα 
άρθρα 1 παρ. 14, 33 παρ. 6 και 41 παρ. 9 του Ν. 3316/2005 
και άρθρ. 4 παρ. 10 του Ν. 3481/2006. 

4. Την υπ’ αριθμ. 4/14.6.2013 Απόφασιν και την υπ’ αριθμ. 
558/2.7.2013 Πρότασιν του Σεβασμιωτάτου Μητροπολί¬ 
του Μαρωνείας και Κομοτηνής Παντελεήμονος. 

5. Την από 26.7.2013 Γνωμοδότησιν του Ειδικού Νομι¬ 
κού Συμβούλου της Ιεράς Συνόδου της Εκκλησίας της 
Ελλάδος, αποφασίζει: 

Την σύστασιν Τεχνικής Υπηρεσίας της Ιεράς Μητροπό¬ 
λεως Μαρωνείας και Κομοτηνής και ορίζει τα ως κάτωθι: 

Άρθρον1 

1. Ως «Αναθέτουσα Αρχή» κατά την έννοιαν των Οδη¬ 
γιών 2004/18/ΕΚ και 2004/17/ΕΚ και του Ελληνικού Δι¬ 
καίου εναρμονίσεως προς το Κοινοτικόν (π.δ. 59/2007, 
60/2007), ως «Εργοδότης - Κύριος του έργου», «Φορεύς 


κατασκευής» κατά τον νόμον 3669/2008, ως «Δημόσι¬ 
ος Φορεύς» κατά τον νόμον 3389/2005 και τον νόμον 
3310/2005, ορίζεται το Μητροπολιτικόν Συμβούλιον της 
Ιεράς Μητροπόλεως Μαρωνείας και Κομοτηνής. 

2. Ως «Προϊσταμένη Αρχή» κατά την έννοιαν του νόμου 
3669/2008 και του νόμου 3316/2005, ορίζεται επίσης το 
Μητροπολιτικόν Συμβούλιον της Ιεράς Μητροπόλεως 
Μαρωνείας και Κομοτηνής. 

3. Ως «Διευθύνουσα Υπηρεσία» κατά την έννοιαν του 
νόμου 3669/2008 και του νόμου 3316/2005, ορίζεται η 
Τεχνική Υπηρεσία της Ιεράς Μητροπόλεως. 

4. Ως Επιβλέπουσα Υπηρεσία, ορίζονται τα μέλη της 
Τεχνικής Υπηρεσίας, τα οποία ασκούν και καθήκοντα 
Επιβλέποντος Μηχανικού κατ’ ανάθεσιν. Επί πλέον καθή¬ 
κοντα Επιβλέποντος Μηχανικού, δύνανται να ανατεθούν 
και εις έτερα πρόσωπα, Ιδιώτας Μηχανικούς, οίτινες 
δύνανται να προσληφθούν υπό της Ιεράς Μητροπόλε¬ 
ως, δια συμβάσεως έργου ή ωρισμένου χρόνου, προς 
κάλυψιν των αναγκών των εργολαβιών, αι οποίαι δεν 
δύνανται να καλυφθώσιν υπό της Τεχνικής Υπηρεσίας. 

5. Ως Τεχνικόν Συμβούλιον ορίζεται το Τεχνικόν Συμ¬ 
βούλιον της Ε.Κ.Υ.Ο. της Εκκλησίας της Ελλάδος για 
δε τα χρηματοδοτούμενα εκ δημοσίων πόρων έργα 
και μελέτας το Τεχνικόν Συμβούλιον της αρμοδίου δη¬ 
μοσίας αρχής (π.χ. ΠΕ Ροδόπης), η οποία γνωματεύει, 
εισηγείται και εποπτεύει επί των υπό εκτέλεσιν έργων 
και των τυχόν ανακυψασών διαφορών και προβλημάτων 
επ’ αυτών. 

Άρθρον 2 

Εφαρμογή θεσμικού πλαισίου 

1. Η εφαρμογή του θεσμικού πλαισίου εκτελέσεως 
των Δημοσίων Έργων διέπει τας καταρτισθησομένας 
Συμβάσεις εκτελέσεως έργων της Ιεράς Μητροπόλεως, 
υπό την έννοιαν ισχύος των διατάξεών του, ως συμβα¬ 
τικών ρητρών. 

2. Διαφωνίαι, αίτινες τυχόν θα προκύψουν, επιλύονται 
εις τα αρμόδια Δικαστήρια, με βάσιν την καθ’ ύλην και 
τόπον αρμοδιότητα, όπως αύτη ορίζεται από το Κ.Π.Α., 
μετά την εξάντλησιν της Προδικασίας, όπως αύτη προ- 
βλέπεται δια του Νόμου 1418/1984 και του Π.Δ. 609/1985, 
αποφαινομένου επί των ενστάσεων του Μητροπολιτικού 
Συμβουλίου και επί των αιτήσεων θεραπείας υπό της 
Διαρκούς Ιεράς Συνόδου, μετά γνώμης του Τεχνικού 
Συμβουλίου της σχετικής ή οικείας δημοσίας υπηρεσίας. 

Άρθρον 3 

Μελέται και δημοπράτησις έργων 

1. Η σύνταξις μελετών των προς εκτέλεσιν έργων 
πραγματοποιείται υπό της Τεχνικής Υπηρεσίας, η δε 
θεώρησις αυτών υπό του Προϊσταμένου αυτής. 

2. Δια την δημοπράτησιν των έργων, αι συνταχθείσαι 
μελέται, εγκρίνονται υπό της Προϊσταμένης Αρχής, δη¬ 
λαδή το Μητροπολιτικόν Συμβούλιον, το οποίον εγκρίνει 
και την σχετικήν διακήρυξιν. 

3. Εις περίπτωσιν, καθ' ην η Τεχνική Υπηρεσία αδυνατεί 
να συντάξη και να εκπονήση τας σχετικός Μελέτας, δυ¬ 
νατοί να ανατεθή η εκπόνησις αυτών εις ειδικόν έμπει¬ 
ρον επί του προς εκτέλεσιν έργου Μηχανικόν, κατόπιν 
αποφάσεως της Προϊσταμένης Αρχής. Αι μελέται, αι 
οποίαι συντάσσονται υπό τρίτων, θεωρούνται υπό της 
Τεχνικής Υπηρεσίας και εγκρίνονται από την Προϊστα- 
μένην Αρχήν. 

4. Κατά ταύτα η οργάνωσις Τεχνικής Υπηρεσίας δια 
την εκτέλεσιν ΕκκλησιαστικώνΈργων εις την Ιερόν Μη- 
τρόπολιν Μαρωνείας και Κομοτηνής καθορίζεται ως 
κάτωθι: 

α) Η Προϊσταμένη Αρχή και η Αναθέτουσα Αρχή είναι 
το Μητροπολιτικόν Συμβούλιον της Ιεράς Μητροπόλεως 
Μαρωνείας και Κομοτηνής. 

β) Η Διευθύνουσα Υπηρεσία, είναι η Τεχνική Υπηρεσία 
της Ιεράς Μητροπόλεως, η οποία αποτελείται εκ τριών 
Μελών, Διπλωματούχων Μηχανικών, οι οποίοι διορίζο¬ 
νται υπό του Μητροπολιτικού Συμβουλίου της Ιεράς Μη¬ 
τροπόλεως Μαρωνείας και Κομοτηνής, κατόπιν σχετικής 
αποφάσεως, δυναμένης να ανανεωθή. Οι Μηχανικοί αυ¬ 
τοί δύνανται να παρέχουν έμμισθες υπηρεσίες, σύμφωνα 
με τις κείμενες διατάξεις, για την πραγματοποίηση των 
σκοπών της Τεχνικής Υπηρεσίας. 

Άρθρον 4 

Η ισχύς του Κανονισμού άρχεται από της δημοσιεύσε- 
ώς του δια της Εφημερίδος της Κυβερνήσεως. Ο παρών 
Κανονισμός δημοσιεύεται και εις το επίσημον Δελτίον 
της Εκκλησίας της Ελλάδος «ΕΚΚΛΗΣΙΑ». 

Αρθρον 5 

Η σύστασις Τεχνικής Υπηρεσίας δια του παρόντος 
Κανονισμού, δεν προκαλεί δαπάνην εις βάρος του προ¬ 
ϋπολογισμού της Ιεράς Μητροπόλεως Μαρωνείας και 
Κομοτηνής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 2013 
Ο Πρόεδρος 

ί Ο Αθηνών ΙΕΡΩΝΥΜΟΣ 

-♦- 

( 2 ) 

Σύσταση και λειτουργία Εκκλησιαστικού Ιδρύματος υπό 
την επωνυμία «ΤΟΠΙΚΗ ΙΕΡΑΠΟΣΤΟΛΙΚΗ ΔΙΑΚΟΝΙΑ 
ΙΕΡΑΣ ΜΗΤΡΟΠΟΛΕΩΣ ΜΑΡΩΝΕΙΑΣ ΚΑΙ ΚΟΜΟΤΗ¬ 
ΝΗΣ ΤΗΣ ΙΕΡΑΣ ΜΗΤΡΟΠΟΛΕΩΣ ΜΑΡΩΝΕΙΑΣ ΚΑΙ 
ΚΟΜΟΤΗΝΗΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 1 παρ. 4, 29 παρ. 2 εδάφ. 


2 και 59 παρ. 2 του Ν. 590/1977 «Περί Καταστατικού 
Χάρτου της Εκκλησίας της Ελλάδος». 

2. Τας υποχρεώσεις της Ποιμαινούσης Εκκλησίας προς 
το Χριστεπώνυμον της Εκκλησίας πλήρωμα, αι οποίαι 
απορρέουν από τας Ευαγγελικός Επιταγάς, τους Ιερούς 
Κανόνας και τους Νόμους του Κράτους. 

3. Τας υφισταμένας κοινωνικός και πνευματικός ανά- 
γκας της Ιεράς Μητροπόλεως Μαρωνείας και Κομο¬ 
τηνής. 

4. Την υπ’ αριθμ. 8/7.6.2013 Πράξιν και την υπ’ αριθμ. 
487/7.6.2013 Πρότασιν του Σεβασμιωτάτου Μητροπολί¬ 
του Μαρωνείας και Κομοτηνής Παντελεήμονος. 

5. Την από 20.6.2013 Γνωμοδότησιν του Νομικού Γρα¬ 
φείου της Ιεράς Συνόδου της Εκκλησίας της Ελλάδος, 
αποφασίζει: 

Την σύστασιν και λειτουργίαν Εκκλησιαστικού Ιδρύ¬ 
ματος υπό την επωνυμίαν «Τοπική Ιεραποστολική Δια¬ 
κονία Ιεράς Μητροπόλεως Μαρωνείας και Κομοτηνής 
της Ιεράς Μητροπόλεως Μαρωνείας και Κομοτηνής», το 
οποίον θα λειτουργή κατά τας διατάξεις του επομένου 
Κανονισμού: 

ΚΑΝΟΝΙΣΜΟΣ 

Λειτουργίας Εκκλησιαστικού Ιδρύματος 
υπό την επωνυμία: 

«ΤΟΠΙΚΗ ΙΕΡΑΠΟΣΤΟΛΙΚΗ ΔΙΑΚΟΝΙΑ ΙΕΡΑΣ 
ΜΗΤΡΟΠΟΛΕΩΣ ΜΑΡΩΝΕΙΑΣ ΚΑΙ ΚΟΜΟΤΗΝΗΣ» 

ΚΕΦΑΛΑΙΟ Α' 

Σύσταση 
Αρθρο 1 

Συνιστάται παρά της Ιεράς Μητροπόλεως Μαρωνείας 
και Κομοτηνής Εκκλησιαστικό Ίδρυμα με την επωνυμία 
«ΤΟΠΙΚΗ ΙΕΡΑΠΟΣΤΟΛΙΚΗ ΔΙΑΚΟΝΙΑ ΙΕΡΑΣ ΜΗΤΡΟΠΟ¬ 
ΛΕΩΣ ΜΑΡΩΝΕΙΑΣ ΚΑΙ ΚΟΜΟΤΗΝΗΣ». Το ίδρυμα τούτο 
αποτελεί εξηρτημένη υπηρεσία της Ιεράς Μητροπόλε¬ 
ως, αυτοτελούς διαχειρίσεως και μη κερδοσκοπικού 
χαρακτήρα. 

Αρθρο 2 
Έδρα 

Έδρα του Ιδρύματος είναι η πόλη της Κομοτηνής και 
συγκεκριμένα τα Γραφεία της Ιεράς Μητροπόλεως Μα¬ 
ρωνείας και Κομοτηνής. 

Αρθρο 3 
Σφραγίδα 

Το ίδρυμα φέρει σφραγίδα κυκλική η οποία φέρει την 
επιγραφή «ΙΕΡΑ ΜΗΤΡΟΠΟΛΗ ΜΑΡΩΝΕΙΑΣ ΚΑΙ ΚΟΜΟ¬ 
ΤΗΝΗΣ - ΤΟΠΙΚΗ ΙΕΡΑΠΟΣΤΟΛΙΚΗ ΔΙΑΚΟΝΙΑ» και στο 
κέντρο δικέφαλο αετό. 

Άρθρο 4 
Σκοπός 

1. Σκοπός του Ιδρύματος είναι η δια του γραπτού και 
προφορικού λόγου κατήχηση του ποιμνίου και η θρη¬ 
σκευτική και εκκλησιαστική αγωγή αυτού. 

2. Μέσα για την επίτευξη του παραπάνω σκοπού είναι: 

α) Η έκδοση εντύπων και περιοδικού θρησκευτικού 

διαφωτιστικού περιεχομένου καθώς και η εκτύπωση 
διαχειριστικών εντύπων και βιβλίων της Ιεράς Μητρο¬ 
πόλεως και των Ιερών Ναών. 

β) Η λειτουργία ραδιοτηλεοπτικών μέσων 

γ) Η ενίσχυση της λειτουργίας του Κέντρου Νεότη¬ 
τας και Πολιτισμού της Ιερός Μητροπόλεως και των 
Κέντρων Νεότητας των Ενοριών. 

δ) Η ενίσχυση της λειτουργίας των Κατηχητικών Σχο¬ 
λείων και των τριών βαθμιδών, των Νεανικών Συντρο¬ 
φιών εργαζομένων νέων και φοιτητών. 

ε) Η λειτουργία των νεανικών κατασκηνώσεων της 
Ιερός Μητροπόλεως. 

στ) Η λειτουργία αρωγής αμίσθων κληρικών, 
ζ) Η διοργάνωση διαλέξεων, ομιλιών και συνεδρίων 
θρησκευτικού περιεχομένου, 
η) Η διοργάνωση προσκυνηματικών εκδρομών, 
θ) Η ενίσχυση μαθητικών εκδρομών και εκδηλώσεων, 
ι) Η χορηγία εποπτικών μέσων σε σχολεία της Μη- 
τροπολιτικής περιφέρειας. 

ια) Κάθε άλλο μέσο που δεν προβλέπεται στον παρό¬ 
ντα κανονισμό αλλά συντείνει στην επίτευξη του σκο¬ 
πού του Εκκλησιαστικού Ιδρύματος και συνάδει με την 
ιδιότητα ενός Εκκλησιαστικού Ιδρύματος. 

ΚΕΦΑΛΑΙΟ Β' 

Διοίκηση, εκπροσώπηση 
και διαχείριση του Ιδρύματος 

Αρθρο 5 

Το Ίδρυμα διοικείται από πενταμελές Συμβούλιο, που 
αποτελείται από: 

α) Τον Μητροπολίτη Μαρωνείας και Κομοτηνής, ως 
Πρόεδρο, 

β) τον Πρωτοσύγκελλο, ή τον Γ ενικό Αρχιερατικό Επί¬ 
τροπο ως Αντιπρόεδρο και 
γ) από τρεις λαϊκούς (άνδρες ή γυναίκες), που ορίζο¬ 
νται από τον Μητροπολίτη Μαρωνείας και Κομοτηνής. 

Άρθρο 6 

Θητεία, Αναπλήρωση, συνεδριάσεις, 
απαρτία, αποφάσεις 

1. Η θητεία του Διοικητικού Συμβουλίου είναι τριετής, 
δυναμένη να ανανεωθεί, η δε προσφορά των μελών 
είναι άνευ αμοιβής. 

2. Κάθε μέλος που εκλείπει ή απουσιάζει αδικαιολόγη¬ 
τα από τρεις τουλάχιστον συνεδριάσεις ή ολιγωρεί στα 
καθήκοντα που του ανατίθενται, αντικαθίσταται από τον 
Μητροπολίτη, μετά από αιτιολογημένη απόφασή του. 

3. Το Διοικητικό Συμβούλιο συνέρχεται τακτικά κάθε 
δίμηνο, μετά από πρόσκληση του Προέδρου ή του Αντι¬ 
προέδρου, ως αναπληρωτή αυτού, έκτακτα δε όποτε το 
κρίνει αναγκαίο ο Πρόεδρος ή ζητηθεί εγγράφως από 
τρία τουλάχιστο μέλη, αναφέροντας τα θέματα για τα 
οποία ζητείται η σύγκληση του Διοικητικού Συμβουλίου. 
Το Διοικητικό Συμβούλιο βρίσκεται σε απαρτία όταν 
παρευρίσκονται τα τρία από τα πέντε μέλη αυτού. 

4. Οι αποφάσεις του Συμβουλίου λαμβάνονται με απλή 
πλειοψηφία, σε περίπτωση δε ισοψηφίας κατισχύει η 
ψήφος του Προέδρου. 

5. Τα πρακτικά διαβάζονται και υπογράφονται από 
τους παρόντες στην αμέσως επόμενη συνεδρίαση του 
Συμβουλίου. 

6. Το Διοικητικό Συμβούλιο αποφασίζει για οτιδήποτε 
αφορά το Ίδρυμα. 

Αρθρο 7 

Πρόεδρος-Αντιπρόεδρος 

Ο Πρόεδρος εκπροσωπεί νομίμως το Ίδρυμα ενώπιον 
κάθε δικαστικής ή διοικητικής αρχής, συμβάλλεται εξ 


ονόματος και δια λογαριασμό του, μετά από απόφαση 
του Διοικητικού Συμβουλίου, υπογράφει την αλληλογρα¬ 
φία και επικυρώνει τα αποσπάσματα των πρακτικών του 
Διοικητικού Συμβουλίου. Ο Αντιπρόεδρος αναπληρώνει 
τον Πρόεδρο όταν αυτός απουσιάζει ή κωλύεται να 
παρευρεθεί. 

Αρθρο 8 

Ταμίας - Γραμματέας 

Οι Ταμίας και Γραμματέας, εκλέγονται στην πρώτη 
Συνεδρίαση και του Ιδρύματος. Ο Γ ραμματέας φυλάσσει 
όλα τα βιβλία Διοίκησης και Διαχείρισης, συντάσσει τα 
πρακτικά του Διοικητικού Συμβουλίου, την αλληλογρα¬ 
φία, την οποία συνυπογράφει με τον Πρόεδρο, κρατά 
την σφραγίδα. Ο Ταμίας κρατά το ταμείο το οποίο 
βρίσκεται κατατεθειμένο σε τραπεζικό λογαριασμό, 
δύναται όμως να κρατά στα χέρια του μέχρι το ποσό 
των τριακοσίων (300) ευρώ για τις τρέχουσες ανάγκες. 

Αρθρο 9 

Οικονομική διαχείριση 

1. Η διαχείριση του Ιδρύματος ενεργείται βάσει της 
κειμένης νομοθεσίας και σύμφωνα με το σύστημα των 
λογιστικών βιβλίων των Εκκλησιαστικών Νομικών Προ¬ 
σώπων. Τα βιβλία διαχείρισης, ως και τα διπλότυπα 
εισπράξεως και εντάλματα πληρωμών, θεωρούνται και 
ελέγχονται από τον Ταμία κατά το τέλος εκάστου οι¬ 
κονομικού έτους. 

2. Η εκμίσθωση ακινήτων ως και η εκποίηση αυτών 
ενεργείται κατά τις διατάξεις «περί εκμισθώσεως και 
εκποιήσεως Εκκλησιαστικών ακινήτων». 

Άρθρο 10 

Την πληρωμή και την είσπραξη κάθε ποσού ενεργεί ο 
Ταμίας, μετά από εντολή του Προέδρου, εκδίδεται δε 
σχετικό ένταλμα πληρωμής που υπογράφεται και από 
τους δύο. Για κάθε εισφορά ή χορηγούμενο σε είδος 
εκδίδεται διατακτική που υπογράφεται από τους ίδιους 
παραπάνω. 

Αρθρο 11 

Προϋπολογισμός-Απολογισμός 

Ο Προϋπολογισμός και Απολογισμός του Ταμείου κα¬ 
ταρτίζεται από το Διοικητικό Συμβούλιο και εγκρίνεται 
από το Μητροπολιτικό Συμβούλιο της Ιεράς Μητροπόλε¬ 
ως Μαρωνείας και Κομοτηνής, εφαρμοζομένων ανάλογα 
των διατάξεων «περί εγκρίσεως Προϋπολογισμών και 
Απολογισμών των Ιερών Ναών». 

Αρθρο 12 

Έλεγχος ετήσιας διαχείρισης 

Ο έλεγχος της ετήσιας διαχείρισης του Ιδρύματος 
ενεργείται από την Διεύθυνση Οικονομικής Επιθεώρη¬ 
σης της Ιεράς Συνόδου, κατά τις διατάξεις του υπ’ αριθμ. 
163/2004 Κανονισμού της Ιεράς Συνόδου. 

ΚΕΦΑΛΑΙΟ Γ 

Αρθρο 13 
Πόροι 

Πόροι του Ιδρύματος είναι: 

α) Οι εκάστοτε επιχορηγήσεις διαφόρων φορέων, 
υπέρ αυτού, δια της Μητροπόλεως Μαρωνείας και Κο¬ 
μοτηνής. 

β) Το εφ’ άπαξ καταβαλλόμενο από τους Ιερούς Ναούς 
ποσό, ως εισφορά, μετά από απόφαση του Μητροπο- 
λιτικού Συμβουλίου, βάσει προϋπολογισμού των Ιερών 
Ναών. 

γ) Κάθε προσφορά φυσικών ή νομικών προσώπων, 
δημοσίου ή ιδιωτικού Δικαίου, δωρεές, κληρονομιές, 
κληροδοσίες και οι τόκοι των καταθέσεων. 

δ) Κάθε άλλο έσοδο που προέρχεται από νόμιμη πηγή. 

ΚΕΦΑΛΑΙΟ Δ' 

Ειδικές διατάξεις 

Άρθρο 14 

Μη προβλεφθέντα ζητήματα 

Για κάθε θέμα που δεν συμπεριλαμβάνεται στον πα¬ 
ρόντα κανονισμό, επιλαμβάνεται και αποφασίζει το Δι¬ 
οικητικό Συμβούλιο του Ιδρύματος. 

Αρθρο 15 

Τροποποίηση - Κατάργηση του Κανονισμού 

Το Διοικητικό Συμβούλιο του Ιδρύματος, σε συνεδρί¬ 
αση υπό την προεδρία του Μητροπολίτη, δύναται να 
υποβάλει πρόταση προς την Ιερά Σύνοδο για τροπο¬ 
ποίηση του Κανονισμού ή κατάργηση του Ιδρύματος, 
τηρουμένων των διατάξεων του ν. 590/77. Η ως άνω 
Απόφαση της Δ.Ι.Σ. δημοσιεύεται στην Εφημερίδα της 
Κυβερνήσεως και το περιοδικό «ΕΚΚΛΗΣΙΑ», σύμφωνα 
με τις κείμενες διατάξεις. 


Αρθρο 16 

Περιουσία μετά την διάλυση 

Σε περίπτωση διάλυσης του Ιδρύματος η περιουσία 
αυτού ανήκει αυτοδίκαια στο νομικό πρόσωπο της Ιεράς 
Μητροπόλεως Μαρωνείας και Κομοτηνής και διατίθεται 
προς εκπλήρωση των αυτών ή παρεμφερών σκοπών. 

Αρθρο 17 
Ισχύς 

Ο παρών Κανονισμός ισχύει μετά την δημοσίευσή του 
στην Εφημερίδα της Κυβερνήσεως, δημοσιεύεται δε και 
στο επίσημο Δελτίο της Ιεράς Συνόδου της Εκκλησίας 
της Ελλάδος «ΕΚΚΛΗΣΙΑ». 

Αρθρο 18 

Από τις διατάξεις του παρόντος Κανονισμού δεν προ- 
καλείται δαπάνη σε βάρος του προϋπολογισμού του 
νομικού προσώπου της Ιεράς Μητροπόλεως Μαρωνείας 
και Κομοτηνής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 2013 
Ο Πρόεδρος 

1- Ο Αθηνών ΙΕΡΩΝΥΜΟΣ 

